Malthodes

se tekst i artikkelen

Malthodes er en slekt av biller i delgruppen (underfamilien) «småbløtvinger» i familiegruppen bløtvinger.

 Utbredelse  
Malthodes finnes i Europa, østover i Asia.

 Utseende 
Malthodes er små avlange biller, vanligvis mellom 1-6 mm lange. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene hos de norske artene er avkortet og dekker omtrent to tredjedeler av bakkroppen, slik at de underliggende flygevingene vises. De fleste er brunsvarte, mange har enden (spissen) av dekkvingene gulfarget.

Slekten har flere arter som er svært like hverandre. Hanner har klare forskjeller i kjønnsorganene (genitaliaene), mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste.

 Levevis 
Malthodes finnes ofte nær trær og busker, hvor de lever på blader eller i vegetasjonen på bakken. De kan ofte observeres på blomster hvor de søker nektar og pollen.

De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Systematisk inndeling med nordiske arter 
Oversikten har med 12 norske arter i alfabetisk rekkefølge.www.artsobservasjoner.no – søk på (vis funn) Malthodes   – besøksdato: 3. desember 2009 I Norden finnes ytterligere noen arter som kan komme til å bli påvist i Norge, Artsnavnebase nevner 17 arter.Artsnavnebase.no – søk på (vis funn) Malthodes – besøksdato: 5. desember 2009

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie Småbløtvinger (Malthininae) 
 Slekten Malthodes Kiesenwetter, 1852  – 12 arter i Norge
 Malthodes brevicollis (Paykull 1798) – finnes i Norge
 Malthodes crassicornis (Maeklin 1846) – finnes i Norge	
 Malthodes debilis Kiesenwetter 1852
 Malthodes dimidiatocollis (Rosenhauer 1847)
 Malthodes dispar (Germar 1824)
 Malthodes europaeus Wittmer 1970	 	 
 Malthodes fibulatus Kiesenwetter 1852 – finnes i Norge	 
 Malthodes flavoguttatus Kiesenwetter, 1852 – finnes i Norge 
 Malthodes fuscus (Waltl, 1838) – finnes i Norge
 Malthodes guttifer Kiesenwetter 1852 – finnes i Norge	
 Malthodes hexacanthus Kiesenwetter 1852	 
 Malthodes marginatus (Latreille, 1806) – finnes i Norge	
 Malthodes maurus (Laporte de Castelnau 1840) – finnes i Norge	 
 Malthodes minimus (Linnaeus 1758) – finnes i Norge 
 Malthodes misellus Kiesenwetter 1852 – finnes i Norge 
 Malthodes mysticus Kiesenwetter 1852 – finnes i Norge 
 Malthodes pumilus (Brebisson 1835) – finnes i Norge
 Malthodes spathifer Kiesenwetter 1852 – finnes i Norge
 Liste over arter som ikke forekommer i Norden (trolig ufullstendig) 

 Referanser 

 Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 49-56. ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Malthodes - Fauna Europaea - engelskspråklig
 Norsk entomologisk forening

Kategori:Bløtvinger
Kategori:Biller formelt beskrevet i 1852
Kategori:Dyr formelt beskrevet av Ernst August Hellmuth von Kiesenwetter